Nariadenie Komisie (EHS) č. 3346/80
z 23. decembra 1980,
ktorým sa mení a dopĺňa nariadenie (EHS) č. 2415/78 o štatistickom prahu v štatistike zahraničného obchodu spoločenstva a štatistike obchodu medzi členskými štátmi
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho hospodárskeho spoločenstva,
so zreteľom na akt o pristúpení Grécka, najmä na jeho článok 146,
keďže na základe článku 22 aktu sa nariadenie Komisie (EHS) č. 2415/78 zo 17. októbra 1978 o štatistickom prahu v štatistike zahraničného obchodu spoločenstva a štatistike obchodu medzi členskými štátmi [1] musí v zhode s usmerneniami stanovenými v prílohe II k tomuto aktu vzhľadom na Grécko prispôsobiť vložením rovnocennej hodnoty štatistického prahu vo výške 300 európskych zúčtovacích jednotiek v drachmách,
prijala toto nariadenie:
Článok 1
Článok 1 nariadenia (EHS) č. 2415/78 sa týmto mení a dopĺňa pridaním tejto položky:
"pre Grécko: Dr. 12500"
.
Článok 2
Toto nariadenie nadobúda účinnosť 1. januára 1981.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 23. decembra 1980